NACRT PRIJEDLOGA

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

Gradsko vijeće

KLASA:

URBROJ: 2177-1-02/01-25-\_\_

Požega, \_\_. \_\_\_\_\_\_\_\_\_ 2025.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01. 60/01. – vjerodostojno tumačenje, 129/05, 109/07, 125/08., 36/09., 150/11, 144/12, 19/13, 137/15, 123/17, 98/19 i 144/20.), članka 66. Zakona o gospodarenju otpadom (Narodne novine br. 84/21. i 142/23.) te članka 39. stavka 1. podstavka 3. Statuta Grada Požege (Službene novine Grada Požege br. 2/21. i 11/22.), Gradsko vijeće Grada Požege na \_\_ sjednici održanoj \_\_\_\_\_\_\_\_\_\_ 2025. godine, donosi

O D L U K U

o izmjeni Odluke o načinu pružanja javne usluge sakupljanja komunalnog otpada

na području Grada Požege

Članak 1.

Ovom Odlukom mijenja se Odluka o načinu pružanja javne usluge sakupljanja komunalnog otpada na području Grada Požege (Službene novine Grada Požege, broj: 2/22. i 14/24.) (u nastavku teksta: Odluka).

Članak 2.

U članku 9. stavak 4. Odluke mijenja se i glasi:

„(4) Na području Grada Požege primjenjuju se sljedeće cijene obvezne minimalne javne usluge:

1. za korisnika usluge razvrstanog u kategoriju korisnika koji je kućanstvo iznosi 7,95 € bez PDV-a
2. za korisnika usluge razvrstanog u kategoriju korisnika koji nije kućanstvo iznosi 13,88 € bez PDV-a.“

Članak 3.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Tomislav Hajpek

O b r a z l o ž e n j e

uz Odluku o izmjeni Odluke o načinu pružanja javne usluge sakupljanja komunalnog otpada

na području Grada Požege

1. PRAVNA OSNOVA

Pravna osnova za donošenje Odluke o izmjeni Odluke o načinu pružanja javne usluge sakupljanja komunalnog otpada na području Grada Požege je u članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, br. 33/01. 60/01. – vjerodostojno tumačenje, 129/05, 109/07, 125/08., 36/09., 150/11, 144/12, 19/13, 137/15, 123/17, 98/19 i 144/20.), članku 66. Zakona o gospodarenju otpadom (Narodne novine br. 84/21. i 142/23. – u daljnjem tekstu Zakon), te članku 39. stavka 1. podstavku 3. Statuta Grada Požege (Službene novine Grada Požege, br. 2/21. i 11/22.).

1. RAZLOG IZNMJENA

Trgovačko društvo Komunalac Požega d.o.o., kao davatelj javne usluge sakupljanja komunalnog otpada, predložilo je promjenu cijena javne usluge sakupljanja komunalnog otpada zbog povećanja troškova poslovanja, proširenja obima poslova, a primarno zbog uvođenja naknade za odlaganje otpada („landfill takse“) koja je propisana člankom 100. i Dodatkom V. Zakona o gospodarenju otpadom (Narodne novine, broj: 84/21. i 142/23.) te Uredbom o jediničnoj naknadi za odlaganje otpada (Narodne novine, broj: 137/24) koja je stupila na snagu 1. siječnja 2025. godine. Prema donesenoj Uredbi, obveznik plaćanja naknade odlaganje otpada na odlagalištu je upravitelj odlagališta. Na području obavljanja javne usluge sakupljanja komunalnog otpada upravitelj odlagališta je Komunalac Požega d.o.o. koji sakupljeni komunalni otpad s područja 8 JLS (gradovi Požega, Pleternica i Kutjevo te općine Brestovac, Čaglin, Jakšić, Kaptol i Velika) odlaže na odlagalište Vinogradine na adresi Novi Mihaljevci 150, Novi Mihaljevci, k.č.br. 700 k.o. Mihaljevci. Jedinična cijena naknade za odlaganje otpada za 2025. godinu iznosi 30,00 €/t, za 2026. iznosi 35,00 €/t tj. za svaku narednu godinu povećava se za 5,00 €/t te će se morati plaćati sve do zatvaranja odlagališta i početka rada centra za gospodarenje otpadom.

Komunalac Požega izradio je projekcije iznosa naknada za odlaganje otpada na odlagalište koje su izračunate temeljem podataka o količinama otpada odloženim na odlagalište Vinogradine protekle godine. S obzirom na količinu miješanog komunalnog otpada koji nastaje na području pružanja javne usluge (cca 9.000 t/god.), radi se o ukupnom iznosu naknade koji predstavlja veliko financijsko opterećenje društvu.

Za povećanje cijene javne usluge Komunalac Požega i jedinice lokalne samouprave moraju provesti proceduru propisanu Zakonom o gospodarenju otpadom (Narodne novine, broj: 84/21. i 142/23.), koja uključuje analize, izradu prijedloga cjenika, izmjenu Odluke o načinu pružanja javne usluge sakupljanja komunalnog otpada u članku koji propisuje iznose cijene obvezne minimalne javne usluge za kategorije „korisnik kućanstvo“ i „korisnik koji nije kućanstvo“, provedbu prethodnog savjetovanja, izdavanje suglasnosti na cjenik i dr. Promjena cijena javne usluge planirana je od prosinca 2025. godine.

Sukladno navedenom potrebno je izmijeniti članak 9. stavak 4. Odluke o načinu pružanja javne usluge sakupljanja komunalnog otpada na području grada Požege (Službene novine Grada Požege, broj: 2/22. i 14/24.).